Hans Holbein nuorempi

**Hans Holbein nuorempi** (1497 tai 1498, Augsburg – 1543, Lontoo) oli saksalais-sveitsiläinen taidemaalari, piirtäjä ja taidegraafikko. Holbein on yksi 1500-luvun merkittävimmistä muotokuvamaalareista. Hän syntyi Saksan Augsburgissa, mutta työskenteli uransa alkuvaiheessa taidemaalarina Baselissa ja toimi elämänsä loppuvuodet lähinnä Englannissa. Holbein on erityisen kuuluisa kuningas Henrik VIII:n hovin jäseniä kuvaavista muotokuvistaan.

Hans Holbein nuorempi kuului maineikkaaseen Holbeinien taiteilijasukuun. Hänen isänsä Hans Holbein vanhempi ja setänsä Sigmund Holbein olivat merkittäviä Saksan myöhäisgotiikkaa edustaneita taidemaalareita. Myös Holbeinin veli Ambrosius Holbein oli taidemaalari, mutta hän kuoli noin vuonna 1519 ennen kuin ehti kehittyä merkittäväksi taiteilijaksi. Hans ja Ambrosius Holbein lienevät opiskelleet taiteilijoiksi isänsä opastuksella Augsburgissa, ja he alkoivat työskennellä itsenäisinä taiteilijoina Baselissa vuoden 1515 tienoilla.

## Basel
Hans Holbein nuorempi hyväksyttiin Baselin taidemaalareiden killan jäseneksi vuonna 1519. Holbein matkusteli laajalti. Hän vieraili muun muassa Lucernessa sekä teki matkan Italiaan vuonna 1517 ja Ranskaan vuonna 1524. Matkat vaikuttivat hänen muotokuviensa ja uskonnollisten maalaustensa kehitykseen. Näinä vuosina hän teki puupiirroksia, freskoja ja maalauksia puupaneeleille. Hän meni myös naimisiin nahkurin lesken kanssa. Vuonna 1521 hän oli toteuttamassa huomattavia seinämaalauksia Baselin kaupungintalon suureen valtuustosaliin. 

Baselissa Holbein tutustui kustantajiin sekä heidän humanistiseen tuttavapiiriinsä. Holbein tapasi aikansa oppineita, muun muassa Erasmus Rotterdamilaisen. Hän sai heiltä useita muotokuvatilauksia, kuten humanistisen oppineen Bonifacius Amerbachin muotokuvan (1519). Varhaisissa muotokuvissaan Holbein osoitti olevansa mestarillinen muotokuvamaalari, jonka kuville oli luonteenomaista mallin ja vaatetuksen vankka saksalaistyyppinen hahmottelu sekä kuvattavan selkeä katse ja dramaattinen siluetti. Hänen ensimmäinen suuri muotokuvansa Erasmuksesta (1523) esittää alankomaalaisen humanistisen oppineen fyysisesti maailmasta sulkeutuneena, joka istuu sivusta kuvattuna kirjoituspöytänsä ääressä keskittyen laatimaan kirjettä. Erasmuksen kädet on kuvattu yhtä hienovaraisesti kuin hänen huolellisesti selväpiirteinen profiilinsa.

Baselissa Holbein teki lisäksi suuren määrän puupiirroksia eri kirjojen kuvituksiksi ja otsikkosivuiksi. Tunnetuin näistä töistä on 41 kohtauksen sarja, joka kuvaa keskiaikaista allegoriaa "Kuolemantanssia". Holbein teki piirrokset jo vuonna 1523–1526, mutta ne julkaistiin vasta vuonna 1538. Holbeinin piirrokset osoittavat erinomaista sommittelun ja yksityiskohtien tajua, ja niissä on sisällytetty pieneen tilaan runsaasti tietoa Kuoleman uhrien elämäntavoista. Holbein kuvitti muiden kirjojen ohessa Erasmuksen satiireja, erityisen tunnettu on Holbeinin puupiirroskuvitus teokseen *Tyhmyyden ylistys* (1515), joka pohjusti tulossa olevaa uskonpuhdistusta. Hän osallistui myös Martti Lutherin raamatunkäännöksen kuvittamiseen. 

Protestantismi oli saapunut Baseliin jo vuonna 1522 ja suuntaus vahvistui huomattavasti seuraavan neljän vuoden aikana. Vuonna 1526 puhkesi vakavia ikonoklastisia mellakoita ja tiukka sensuuri iski kaupungin kirjapainoihin, mikä pysäytti joksikin aikaa myös kuvataiteiden harjoittamisen. Holbein lähti kaupungista vuoden 1526 lopussa Alankomaiden kautta kohti Englantia, mukanaan Erasmukselta saatu suosituskirje.

## Englanti
Englannissa Holbein saavutti nopeasti huomattavaa menestystä. Holbein teki useita vaikuttavia töitä kirjailija ja valtiomies Sir Thomas Morelle. Holbeinin vuonna 1527 valmistunut Moren muotokuva on niistä erinomainen esimerkki. Holbeinin pikkutarkka maalaus kuvaa yksityiskohtaisesti ihokarvat, samettihihojen hohteen ja Moren kultaketjun abstraktit koristekuviot. Holbein teki myös luonnollisen kokoisen maalauksen koko Moren perheestä. Itse maalaus on valitettavasti tuhoutunut, mutta Holbeinin hieno luonnospiirros on kuitenkin säilynyt. Maalauksesta on myös olemassa useita muiden taiteilijoiden tekemiä jäljennöksiä. Tämä teos oli ensimmäinen Pohjois-Euroopan taiteen ryhmäkuva, jossa henkilöitä ei kuvata polvistuneina. Ihmisiä ei esitetä hartaana ryhmänä, vaan pikemminkin yksilöinä.

Ennen ensimmäistä matkaansa Englantiin vuonna 1526 Holbein oli ilmeisesti maalannut sekä luterilaisuutta tukevia että vastustavia maalauksia. Palattuaan Baseliin vuonna 1528 hän päätyi lyhyen epäröinnin jälkeen kannattamaan vastikään virallisen aseman saanutta luterilaisuutta.

Holbeinin kohdalla kyse oli tuskin ratkaisevasta käänteestä maailmankatsomuksessa, sillä hänen vaikuttavimmat maalauksensa – niin uskonnolliset teokset kuin muotokuvat – ovat ennen kaikkea loisteliaan tarkkoja fyysisen todellisuuden kuvauksia, joissa ei juuri näy merkkejä syvällisestä hengellisyydestä. Tämä näkyy ehkä parhaiten teoksessa *Kuollut Kristus hautakammiossa* vuodelta 1521, jossa mätänevä ruumis on kuvattu ahdistavan pikkutarkasti. Holbein vaikuttaa luopuneen uskonnollisista aiheista kokonaan noin vuoden 1530 jälkeen.

Vuosina 1528–1532 Holbein jatkoi työskentelyä Baselin kaupunginneuvostolle. Vuonna 1528 hän maalasi muotokuvan vaimostaan ja kahdesta lapsestaan. Teos välittää suorasukaisesti taiteilijan mannermaalle hylkäämän perheen lohduttomuuden ja ahdistuksen. Baselin kaupungin avokätisistä tarjouksista huolimatta Holbein jätti kuitenkin perheensä toistamiseen vuonna 1532 lähteäkseen uudestaan Englantiin.
Seuraavana vuonna Holbein maalasi jo Englannin hovin jäseniä, ja neljä vuotta myöhemmin Holbein astui virallisesti kuningas Henrik VIII:n palvelukseen. Arvioiden mukaan Holbein maalasi elämänsä viimeisten kymmenen vuoden aikana noin 150 muotokuvaa, kun mukaan lasketaan sekä täysikokoiset maalaukset että miniatyyrit. Malleina oli kuninkaallisia ja ylhäisöä sekä myös Lontoossa asuvia saksalaisia kauppiaita ja ranskalaisia lähettiläitä. Holbeinin tämän kauden tunnetuimpia teoksia ovat maalaus Suurlähettiläät ja  muotokuvat kuningas Henrik VIII:sta sekä hänen vaimoistaan Jane Seymourista ja Anna Kleveläisestä. Hans Holbein on kuvannut näissä muotokuvissa äärimmäisellä huolellisuudella kaikki malliensa asujen pienimmät yksityiskohdat, koristekuviot ja jalokivet, jotka usein myös viittaavat joihinkin heidän elämänsä tärkeisiin tapahtumiin tai kertovat muutoin heidän asemastaan.

Holbein toimi myös Englannin hovin pukusuunnittelijana. Hän suunnitteli kaikki kuninkaan valtiolliset asut. Holbeinin jäämistöön kuuluu yli 250 yksityiskohtaista piirustusta napeista, soljista, koristeellisista aseista sekä hevosten juhlaloimista.

Holbein kuoli Lontoossa raivonneeseen ruttoepidemiaan vuonna 1543.

## Teokset

Kuva:Hans Holbein the Younger - The Ambassadors - Google Art Project.jpg|Suurlähettiläät, 1533


### Omakuvat

Kuva:Hans Holbein the Younger, self-portrait.jpg| Omakuva 1542–1543
HolbeindJ.jpg|Omakuva, miniatyyri. Guassi veliinille.


### Maalauksia Erasmuksesta

Image:Holbein-erasmus.jpg|Erasmus, 1523
Image:HolbeinErasmusHands.jpg|Tutkielmia Erasmuksen käsistä, 1923
Image:Hans_Holbein_d._J._-_Erasmus_-_Louvre.jpg


### Thomas More ja tämän perhe

Kuva:Study for portrait of the More family, by Hans Holbein the Younger.jpg|Luonnos Moren perhettä kuvaavaa maalausta varten (noin 1527)
Kuva:Hans Holbein d. J. 065.jpg|Thomas Moren muotokuva (1527)


### Kuningas Henrik VIII ja tämän perhe

Kuva:Hans_Holbein_d._J._049.jpg| Henrik VIII  n.&nbsp;1536–1537
Kuva:Enrique VIII de Inglaterra, por Hans Holbein el Joven.jpg|Henrik VIII  n.&nbsp;1540
Image:Hans_Holbein_d._J._032b.jpg| Jane Seymour  n. 1536–1537
Image:Edward VI by Holbein.jpg|Edvard VI  1539
Anne de Clèves - Hans Holbein le Jeune - Musée du Louvre Peintures INV 1348 ; MR 756 - version 2.jpg|Anna Kleveläinen  1539


### Muita muotokuvia

Kuva:Portrait of Bonifacius Amerbach by Hans Holbein the Younger (1519).jpg|Bonifacius Amerbach, 1519
Kuva:Holbein, Hans - Georg Gisze, a German merchant in London.jpg|Georg Gisze, saksalainen Lontoossa, 1532
Kuva:Hans Holbein d. J. 059.jpg|Sir Nicholas Carew  1532–1533
Kuva:Cromwell,Thomas(1EEssex)01.jpg|Thomas Cromwell  1532-1533
Portrait of a man with a lute (1526-1527) - Hans Holbein d. J.(Gemäldegalerie, Berlin).jpg|Tuntematon  n. 1534
Kuva:Hans Holbein the Younger - Charles de Solier, Sieur de Morette (1534-1535) - Google Art Project.jpg  |Charles de Solier, Sieur de Morette  1534–1535 
Kuva:Holbein, Hans (II) - Mrs Jane Small, formerly Mrs Pemberton - Google Art Project.jpg|Jane Small, miniatyyri n. 1536
Kuva:Christina of Denmark, Duchess of Milan.jpg|Kristiina Tanskalainen, Milanon herttuatar1538 
Kuva:Holbein, Hans - Thomas Howard, 3rd Duke of Norfolk.jpg|Thomas Howard 1539
Kuva:Workshop of Hans Holbein the Younger - Portrait of Margaret Wyatt, Lady Lee (1540).jpg|Margaret Wyatt,  Lady Lee  1540 
Kuva:Hans Holbein d. J. 069.jpg|Aristokraatti  1542 
Kuva:Hans Holbein d. J. 033.jpg|Lady Margaret Butts  1543
Kuva:Portrait of Sir William Butts (ca.1543) - Hans Holbein II (Isabella Stewart Gardner Museum).jpg|Sir William Butts  1543 
Kuva:Hans Holbein d. J. 036.jpg|Antoine 1543


### Kuolemantanssi

Image:O abade.JPG|Kuolema ja apotti
Image:Hans Holbein 1538 Pedlar.jpg|Kuolema ja kulkuri


### Uskonnollisia maalauksia

Kuva:Oberried Altarpiece (left wing panel, the Adoration of the Magi), by Hans Holbein the Younger.jpg|Oberriedin alttaritaulu, vasen sivupaneeli *Tietäjien kumarrus*, 1520
Kuva:Oberried Altarpiece (right wing panel, the birth of Christ), by Hans Holbein the Younger.jpg|Oberriedin alttaritaulu, oikea sivupaneeli *Kristuksen syntymä*, 1520
Kuva:The Body of the Dead Christ in the Tomb, and a detail, by Hans Holbein the Younger.jpg|*Kristuksen ruumis haudassa*, 1521/1522 
Kuva:Solothurn Madonna, by Hans Holbein the Younger.jpg|*Solothurnin Madonna*, 1522
Kuva:The Last Supper, by Hans Holbein the Younger.jpg|*Viimeinen ehtoollinen*, 1524/1525
Kuva:Hans Holbein d. J. 017.jpg|*Noli me Tangere*, 1532-1533
Kuva:Darmstadt Madonna, by Hans Holbein the Younger.jpg|*Darmstadtin Madonna*, 1525/1526 ja 1528


## Lähteet

## Aiheesta muualla